

**Το πρώτο μετάλλιο στο Φεστιβάλ Νέων**

Το πρώτο της μετάλλιο στο Φεστιβάλ Νέων που διεξάγεται στη Σλοβακία πανηγυρίζει η Κύπρος. Ο Αστζιάν Αντρανίκ Σαρτζής κατέκτησε το αργυρό μετάλλιο στο τριπλούν με άλμα στα 14.66μ. Είναι το δεύτερο μετάλλιο της Κύπρου στο τριπλούν στο Φεστιβάλ Νέων, μετά το χρυσό του Γρηγόρη Νικολάου στο Μπακού το 2019.

Ο Κυπριακός Οργανισμός Αθλητισμού συγχαίρει τον αθλητή, τον προπονητή και την Ομοσπονδία του για τη διάκρισή του και εύχεται καλή επιτυχία και στους υπόλοιπους αθλητές και αθλήτριες που συμμετέχουν στο Φεστιβάλ Νέων.